Návrh nariadenie Rady ktorým sa mení a dopĺňa nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky /* KOM/2006/0176 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 26.4.2006 KOM(2006) 176 v konečnom znení Návrh NARIADENIE RADY ktorým sa mení a dopĺňa nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky (predložený Komisiou) ODÔVODNENIE KONTEXT NÁVRHU | Dôvody a ciele návrhu Objem kvóty pre určité autonómne colné kvóty Spoločenstva je nedostatočný na uspokojenie potrieb výrobného odvetvia Spoločenstva počas súčasného kvótového obdobia. Na základe žiadostí niekoľkých členských štátov odbory Komisie spolu s príslušnými vládnymi odborníkmi zvážili, či otvoriť, zvýšiť alebo rozšíriť autonómne colné kvóty na určité priemyselné výrobky. | Všeobecný kontext Rada prijala 20. decembra 1996 nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky, aby sa dopyt Spoločenstva po príslušných výrobkoch mohol uspokojiť za najpriaznivejších podmienok. Nové colné kvóty Spoločenstva by sa mali otvoriť so zníženými alebo nulovými colnými sadzbami pre príslušné objemy bez toho, aby sa narušil trh s takýmito výrobkami. Diskusie na stretnutiach skupiny pre otázky colného hospodárstva ukázali, že členské štáty sú pripravené otvoriť, zvýšiť alebo rozšíriť kvóty pre výrobky, na ktoré sa vzťahuje návrh nariadenia, bez toho, aby sa narušil trh s takýmito výrobkami. | Platné ustanovenia v oblasti týkajúcej sa návrhu Nariadenie (ES) č. 2505/96 (Ú. v. ES L 345, 31. 12. 1996), naposledy zmenené a doplnené nariadením (ES) č. 151/2006 (Ú. v. EÚ L 25, 28. 1. 2006). | Súlad s inými politikami a cieľmi Únie Návrh je v súlade s poľnohospodárskou, obchodnou, podnikateľskou, rozvojovou politikou a politikou vonkajších vzťahov. | KONZULTÁCIA SO ZAINTERESOVANÝMI STRANAMI A HODNOTENIE VPLYVU | Konzultácia so zainteresovanými stranami | Metódy konzultácie, hlavné cieľové sektory a všeobecný profil respondentov So skupinou pre otázky colného hospodárstva, ktorá zastupuje výrobné odvetvia každého členského štátu, prebehli konzultácie. | Zhrnutie stanovísk a ich zohľadnenie Všetky uvedené kvóty sú výsledkom dohody dosiahnutej v rámci skupiny. | Získavanie a využívanie expertízy | Vedecké oblasti príslušnej expertízy Odborníci, ktorí zastupujú členské štáty v skupine pre otázky colného hospodárstva. | Použitá metodika Otvorená konzultácia. | Hlavné organizácie/odborníci, ktorí poskytli konzultácie Odborníci určení každým členským štátom. | Zhrnutie získaných a použitých odporúčaní | Neboli uvedené žiadne potenciálne vážne riziká s nezvratnými dôsledkami. Dohoda skupiny pre otázky colného hospodárstva. | Metódy použité na sprístupnenie výsledkov týchto názorov odborníkov verejnosti Uverejnenie návrhu. | Hodnotenie vplyvu Neuplatňuje sa. Návrh nie je uvedený v legislatívnom a pracovnom programe Komisie na rok 2006. | PRÁVNE PRVKY NÁVRHU | Zhrnutie navrhovaných opatrení Nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky. | Právny základ Článok 26 Zmluvy o ES. | Zásada subsidiarity Zásada subsidiarity sa neuplatňuje, keďže návrh patrí do výlučnej právomoci Spoločenstva. | Zásada proporcionality Návrh je v súlade so zásadou proporcionality z týchto dôvodov. | Navrhované opatrenia sú v súlade s cieľmi akčného programu „Colníctvo 2007“. | Tento súbor opatrení je v súlade so zásadami na zjednodušenie postupov pre subjekty zapojené do zahraničného obchodu a oznámením Komisie týkajúcim sa pozastavenia uplatňovania autonómnych ciel a kvót. | Výber nástrojov | Navrhované nástroje: nariadenie. | Iné nástroje by neboli primerané z týchto dôvodov: na základe článku 26 Zmluvy o ES pozastavenie uplatňovania ciel a kvót schvaľuje Rada kvalifikovanou väčšinou na základe návrhu Komisie. | VPLYV NA ROZPOčET | Nevybrané clá v celkovej sume 1 845 073 EUR. | DODATOčNÉ INFORMÁCIE | Zrušenie existujúcich právnych predpisov Prijatie tohto návrhu bude znamenať, že nariadenie (ES) č. 151/2006 sa musí zrušiť. | Preskúmanie/revízia/doložka o platnosti | Návrh zahŕňa doložku o platnosti celého aktu alebo jeho časti. | Rekodifikácia Návrh zahŕňa rekodifikáciu existujúcich právnych predpisov. | 1. Návrh NARIADENIE RADY ktorým sa mení a dopĺňa nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 26, so zreteľom na návrh Komisie[1], keďže: (1) Rada prijala 20. decembra 1996 nariadenie (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky[2]. Dopyt Spoločenstva po príslušných výrobkoch by sa mal uspokojiť za najpriaznivejších podmienok. Na tento účel by sa mali nové colné kvóty Spoločenstva otvoriť so zníženými alebo nulovými colnými sadzbami pre príslušné objemy bez toho, aby sa akokoľvek narušil trh s takýmito výrobkami. (2) Objem kvóty pre určité autonómne colné kvóty Spoločenstva je nedostatočný na uspokojenie potrieb výrobného odvetvia Spoločenstva počas súčasného kvótového obdobia. V dôsledku toho by sa mal tento objem kvóty zvýšiť. (3) Nariadenie (ES) č. 2505/96 by sa preto malo zodpovedajúcim spôsobom zmeniť a doplniť. (4) So zreteľom na hospodársky význam tohto nariadenia je potrebné opierať sa o dôvody naliehavosti ustanovené v bode I.3 Protokolu o úlohe národných parlamentov v Európskej únii, ktorý tvorí prílohu k Zmluve o Európskej únii a k zmluvám o založení Európskych spoločenstiev. (5) Keďže toto nariadenie sa má uplatňovať od 1. júla 2006, malo by bezodkladne nadobudnúť účinnosť, PRIJALA TOTO NARIADENIE: Článok 1 Kvóty uvedené v prílohe k tomuto nariadeniu sa dopĺňajú do prílohy 1 k nariadeniu (ES) č. 2505/96. Článok 2 Pre kvótové obdobie od 1. januára do 31. decembra 2006 sa objem colnej kvóty 09.2986 v prílohe I k nariadeniu (ES) č. 2505/96 stanovuje na 14 315 ton. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskej únie . Toto nariadenie sa uplatňuje od 1. júla 2006. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA Poradové číslo | Kód KN | Triedenie Taric | Opis | Objem kvóty | Clo v rámci kvóty v % | Kvótové obdobie | 09.2967 | 7011 20 00 | 30 | Sklenená čelná platňa s uhlopriečkou 63 cm (±0,2 cm) so svetelnou priepustnosťou 56,8 % (±3 %) pri hrúbke skla 10,16 mm | 150 000 jednotiek | 0 | 1. 7. –31. 12. 2006 | 09.2976 | ex 8407 90 10 | 10 | Štvortaktné benzínové motory s obsahom valcov nepresahujúcim 250 cm3 na použitie pri výrobe kosačiek na úpravu trávnikov podpoložky 8433 11 (a) alebo žacích strojov s motorom podpoložky 8433 2010 (a) | 750 000 jednotiek | 0 | 1. 7. 2006 – 30. 6. 2007 | 09.2977 | 2926 10 00 | Akrylonitril | 40 000 ton | 0 | 1. 7. – 31. 12. 2006 | 09.2986 | ex 3824 90 99 | 76 | Zmes terciárnych amínov obsahujúca: - 60 % hmotnosti dodecyldimetylamínu alebo viac, - 20 % hmotnosti dimetyl(tetradecyl)amínu alebo viac, - 0,5 % hmotnosti hexadecyldimetylamínu alebo viac, na použitie pri výrobe amínoxidov (a) | 14 315 ton | 0 | 1. 1. – 31. 12 | (a) Kontrola používania na tento osobitný účel sa vykonáva na základe príslušných ustanovení Spoločenstva. LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Nariadenie Rady (ES) č. 2505/96 otvárajúce a stanovujúce správu autonómnych colných kvót Spoločenstva na určité poľnohospodárske a priemyselné výrobky. 2. ROZPOČTOVÉ POLOŽKY: Kapitola a článok: kapitola 12, článok 120. Suma z rozpočtu na rok 2006: 12 905 400 EUR. 3. FINANČNÉ DÔSLEDKY ( Návrh nemá žiadne finančné dôsledky ( Návrh nemá žiadne finančné dôsledky na výdavky, ale má nasledujúce finančné dôsledky na príjmy: (miliónov eur na jedno desatinné miesto) Rozpočtová položka | Príjmy[3] | 12 mesačné obdobie, od deň/mesiac/rok | [Rok n] | Článok 120 | Vplyv na vlastné zdroje | 1/1/2006 | - 1.8 | 4. OPATRENIA NA BOJ PROTI PODVODOM Ustanovenia o správe colných kvót zahŕňajú opatrenia potrebné na predchádzanie a ochranu pred podvodmi a nezrovnalosťami. 5. ĎALŠIE POZNÁMKY PRÍLOHA I S účinnosťou od 1. 1. 2006: Opis výrobku | Zmena v objeme kvóty (jednotka/tony) | Zmena v odhadovanej cene (EUR na jednotku/ EUR na tonu) | Clo v rámci kvóty (v %) (2005 SCS) | Clo v rámci kvóty (v %) | Očakávaná zmena v strate príjmov vo vzťahu k predchádzajúcemu kvótovému obdobiu (v EUR) | Zmes terciárnych amínov 09.2986 | + 315 t (pôvodný objem: 14 000 t) | 1 470 | 6,5 | 0 | 30 098 | Celková strata príjmov vo vzťahu k predchádzajúcemu kvótovému obdobiu: (30 098 EUR – 7 525 EUR) čistá strata 22 573 EUR. PRÍLOHA II S účinnosťou od 1. 7. 2006: Opis výrobku | Zmena v objeme kvóty (jednotka/tony) | Zmena v odhadovanej cene (EUR na jednotku/ EUR na tonu) | Clo v rámci kvóty (v %) (2004 SCS) | Clo v rámci kvóty (v %) | Očakávaná zmena v strate príjmov vo vzťahu k predchádzajúcemu kvótovému obdobiu (v EUR) | Sklenená čelná platňa 09.2967 | + 150 000 jednotiek (pôvodný objem: 0 jednotiek) | 15 | 4 | 0 | 90 000 | Akrylonitril 09.2977 | + 40 000 ton (pôvodný objem: 0 ton) | 900 | 6,5 | 0 | 2 340 000 | Celková strata príjmov vo vzťahu k predchádzajúcemu kvótovému obdobiu: (2 430 000 EUR – 607 500 EUR) čistá strata 1 822 500 EUR. [1] Ú. v. EÚ C […], […], s. […]. [2] Ú. v. ES L 345, 31.12.1996, s. 1. Nariadenie naposledy zmenené a doplnené nariadením (ES) č. 151/2006 (Ú. v. EÚ L 25, 28.1.2006, s. 1). [3] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia byť v čistých čiastkach, t. j. hrubé čiastky po odpočítaní 25 % nákladov na výber.